8. ΝΟΜΟΘΕΤ. ΔΙΑΤΑΓΜΑ της 17/17 Νοεμ.1922 Περί των δημοσίων λειτουργών και αξιωματικών του στρατού των διοριζομένων υπουργών. ΄Αρθρον μόνον.-«Ισόβια μέλη του ελεγκτικού συνεδρίου και ανώτεροι δημόσιοι λειτουργοί, διοριζόμενοι υπουργοί, θεωρούνται καθ΄άπαντα τον χρόνον, καθ΄όν κατέχουσι το αξίωμα του υπουργού, εν κανονική αδεία εκ της θέσεώς των, λαμβάνουσι δε τας αποδοχάς αυτής, εφ΄όσον αύται εισίν ανώτεραι των αποδοχών υπουργού. Αξιωματικοί δε του στρατού της ξηράς ή της θαλάσσης, διοριζόμενοι υπουργοί, λαμβάνουσι πλήρεις τας αποδοχάς του βαθμού των, εφ όσον αύται εισίν ανώτεραι των του υπουργού και θεωρούνται ως ανεξάρτητοι αρχηγοί ή διοικηταί». Η ισχύς του παρόντος Ν.Δ/τος ανατρέχει από της 14 Νοεμ. 1922. Η εντός «»α΄ παράγραφος ετροποποιήθη ως άνω υπό του Ν.Δ. της 8/13 Δεκ. 1922 περί τροποποιήσεως της α΄παραγράφου του άρθρου μόνον του από 17 Νοεμβρίου έ.ό.Ν.Δ/τος κλπ. 